


	Európsky parlament
2024-2029
	[image: EP logo RGB_Mute]



PRIJATÉ TEXTY

[bookmark: TANumber]P10_TA(2025)0279
[bookmark: title]Bezpečnosť hračiek a zrušenie smernice 2009/48/ES
[bookmark: DocNumber]
[bookmark: Commission]Výbor pre vnútorný trh a ochranu spotrebiteľa
[bookmark: PE]PE779.456
[bookmark: Sujet][bookmark: References]Legislatívne uznesenie Európskeho parlamentu z 25. novembra 2025 k pozícii Rady v prvom čítaní na účely prijatia nariadenia Európskeho parlamentu a Rady o bezpečnosti hračiek a o zrušení smernice 2009/48/ES (09663/1/2025 – C10-0251/2025 – 2023/0290(COD))

[bookmark: TextBodyBegin](Riadny legislatívny postup: druhé čítanie)
Európsky parlament,
–	so zreteľom na pozíciu Rady v prvom čítaní (09663/1/2025 – C10-0251/2025),
–	so zreteľom na stanovisko Európskeho hospodárskeho a sociálneho výboru z 13. decembra 2023[footnoteRef:1], [1:  	Ú. v. EÚ C, C/2024/1577, 5.3.2024, ELI: http://data.europa.eu/eli/C/2024/1577/oj.] 

–	so zreteľom na svoju pozíciu v prvom čítaní[footnoteRef:2] k návrhu Komisie pre Európsky parlament a Radu (COM(2023)0462), [2:  	Ú. v. EÚ C, C/2025/1032, 27.2.2025, ELI: http://data.europa.eu/eli/C/2025/1032/oj.] 

–	so zreteľom na článok 294 ods. 7 Zmluvy o fungovaní Európskej únie,
–	so zreteľom na predbežnú dohodu schválenú gestorským výborom podľa článku 75 ods. 4 rokovacieho poriadku,
–	so zreteľom na článok 68 rokovacieho poriadku,
–	so zreteľom na odporúčanie Výboru pre vnútorný trh a ochranu spotrebiteľa do druhého čítania (A10-0227/2025),
1.	schvaľuje pozíciu Rady v prvom čítaní;
2.	berie na vedomie vyhlásenie Komisie, ktoré je uvedené v prílohe k tomuto uzneseniu a ktoré bude uverejnené v sérii C Úradného vestníka Európskej únie;
3.	konštatuje, že akt bol prijatý v súlade s pozíciou Rady;
4.	poveruje svoju predsedníčku, aby podpísala akt spoločne s predsedníčkou Rady, v súlade s článkom 297 ods. 1 Zmluvy o fungovaní Európskej únie;
5.	poveruje svojho generálneho tajomníka, aby podpísal akt po tom, čo sa overí, že všetky postupy boli náležite ukončené, a aby po dohode s generálnym tajomníkom Rady zabezpečil jeho uverejnenie v Úradnom vestníku Európskej únie;
6.	poveruje svoju predsedníčku, aby postúpila túto pozíciu Rade, Komisii a národným parlamentom.

[bookmark: _Toc214369733]PRÍLOHA K LEGISLATÍVNEMU UZNESENIU
VYHLÁSENIE KOMISIE PRI PRÍLEŽITOSTI PRIJATIA NARIADENIA (EÚ) 2025/2509
[bookmark: _Hlk196383635]Komisia pravidelne a systematicky vyhodnocuje výskyt nebezpečných chemikálií v hračkách, pričom zohľadňuje dostupné vedecké dôkazy, s cieľom prispôsobiť limitné hodnoty alebo podmienky prítomnosti konkrétnych chemických látok alebo zmesí v hračkách v súlade s článkom 46 nariadenia (EÚ) 2025/2509 o bezpečnosti hračiek. Na tento účel Komisia do 12 mesiacov od nadobudnutia účinnosti tohto nariadenia požiada Európsku chemickú agentúru o stanovisko k bezpečnosti nitrozamínov a nitrozovateľných látok v hračkách vzhľadom na celkovú expozíciu. Na rovnaký účel Komisia do 24 mesiacov od nadobudnutia účinnosti tohto nariadenia požiada Európsku chemickú agentúru o stanovisko k bezpečnosti olova, kadmia, ortuti a chrómu VI v hračkách vzhľadom na celkovú expozíciu.

